Traditionen tro tog Blokhus kanonlaug hul på det nye år med et ordentligt brag

Et forblæst Blokhus Torv var kl. 13 i dag, 1. januar 2019, godt fyldt med nytårsfriske borgere. De var samlet for at tage afsked med det gamle år og hul på det nye. Og det skete med maner sammen med Blokhus Kanonlaug. - Sådan begynder Blokhus på det nye år. Det er tradition. Og jo tiere vi bruger kanonen, jo flere kommer der og kigger. Og det er vi rigtig glade for, siger Nils Bell, der er oldermand i kanonlauget. Lauget har eksistreret i 10 år, og ligeså længe har medlemmerne skudt det nye år ind 1. januar. Det er også Blokhus Kanonlaug, der skyder solen ned om sommeren. Inden det store brag lød i dag, blev der sunget Vær Velkommen Herrens År. Og så blev den gamle kanon ladt og skudt af med et brag, der fik mågerne til at lette. Champagnen blev på grund af blæsevejret indtaget indenfor i centret. I videoen fortæller oldermand Nils Bell: